REPUBLIKA HRVATSKA



POLJOPRIVREDNA, PREHRAMBENA I VETERINARSKA ŠKOLA

UPUTE ZA POČETAK NASTAVE U SKLADU S MJERAMA ZAŠTITE OD EPIDEMIJE COVID-19

ZA ŠKOLSKU GODINU 2020./2021.

ZADAR, rujan 2020.

Temeljem preporuka i uputa Ministarstva znanosti i obrazovanja RH [Modeli i preporuke za rad u uvjetima povezanim s COVID-19](https://mzo.gov.hr/UserDocsImages/dokumenti/Modeli%20i%20preporuke%20za%20provedbu%20nastave%20u%202020-2021%2029.8.2020.pdf) i u suradnji s Hrvatskim zavodom za javno zdravstvo [Upute za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021.](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf) , Poljoprivredna, prehrambena i veterinarska škola Stanka Ožanića u Zadru provodit će protokol mjera zaštite od COVID 19 epidemije vezane uz organizaciju i provođenje nastave.

###### UPUTE ZA UČENIKE I RODITELJE/SKRBNIKE

* Prije dolaska u školu roditelji/skrbnici učenicima mjere temperaturu (prema uputama HZZJZ) i o tome vode evidenciju; ukoliko je temperatura 37,2 º ili viša, učenik se ne šalje u školu
* Učenici obavezno moraju nositi masku za ulazak u školu; prvog nastavnog dana učenici će u školi dobiti pamučne maske koje će moći koristiti ubuduće
* Ukoliko učenik zbog zdravstvenih razloga ne smije nositi masku roditelj/skrbnik treba se obratiti razredniku
* Ukoliko učenik spada u zdravstveno izrazito osjetljivu skupinu čijem bi zdravlju moglo ozbiljno štetiti odlazak u školu, prema preporuci HZZJZ, učeniku se preporuča ostanak kod kuće; naknadno je potrebno dostaviti potvrdu od liječnika i za učenika će biti organizirana nastava na daljinu
* Na ulazu se učenicima dezinficiraju ruke ili obavezno pranje ruku vodom i sapunom (može i u učionici)
* Prilikom ulaska, kretanja i izlaska iz škole potrebno je striktno držati propisanu fizičku distancu (pratiti oznake u školi)
* Nastavni sat će trajati 40 min s razmakom od 5 min i pritom učenici ne napuštaju učionicu osim onih koji to moraju zbog razdvajanja
* Učenici neće izlaziti iz ustanove tijekom trajanja malog odmora
* Pauze u trajanju od 10 min bit će iza 2. i 4. sata kad će učenici moći izaći iz škole, samo u jednoj od te dvije pauze
* Učenici moraju obavezno ponijeti marendu od kuće
* U prostorima škole obavezno je nošenje maske, osim u učionicama ukoliko je u njima osiguran razmak između osoba od 2m
* Asistenti u nastavi dužni su stalno nositi masku
* U određenom danu učenici istog razreda koriste samo određenu učionicu(ce) prema tjednom rasporedu
* Korištenje školske knjižnice omogućeno je prema uputama Smjernica za rad školskih knjižnica u uvjetima bolesti COVID- 19 koje će provoditi školska knjižničarka
* Sve važne obavijesti vezane za organizaciju nastave biti će objavljene na mrežnoj stranici škole